ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1997 για το διορισμό ενός τακτικού και δύο αναπληρωματικών μελών της Επιτροπής των Περιφερειών (97/305/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

τις αποφάσεις 94/65/ΕΚ (1) και 95/15/ΕΚ του Συμβουλίου (2) για το διορισμό των μελών της Επιτροπής των Περιφερειών,

Εκτιμώντας ότι, με τις παραιτήσεις του κ. Dieter Spφri τακτικού μέλους, και των κ.κ. Alfred Geisel και Fritz Hopmeier, αναπληρωματικών μελών, που γνωστοποιήθηκαν στο Συμβούλιο στις 29 Οκτωβρίου 1996, 24 Οκτωβρίου 1996 και 29 Οκτωβρίου 1996, αντίστοιχα, έχουν κενωθεί μία θέση τακτικού μέλους και δύο θέσεις αναπληρωματικών μελών της επιτροπής,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Ο κ. Horst Mehrlδnder διορίζεται τακτικό μέλος της Επιτροπής των Περιφερειών, σε αντικατάσταση του κ. Dieter Spφri και για το υπόλοιπο της θητείας του, δηλαδή έως τις 25 Ιανουαρίου 1998.

2. Ο κ. Frieder Birzele διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Alfred Geisel και για το υπόλοιπο της θητείας του, δηλαδή έως τις 25 Ιανουαρίου 1998.

3. Ο κ. Peter Straub διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Fritz Hopmeier και για το υπόλοιπο της θητείας του, δηλαδή έως τις 25 Ιανουαρίου 1998.

Λουξεμβούργο, 29 Απριλίου 1997.

Για το Συμβούλιο

Ο Πρόεδρος

H. VAN MIERLO

(1) ΕΕ αριθ. L 31 της 4. 2. 1994, σ. 29.

(2) ΕΕ αριθ. L 25 της 2. 2. 1995, σ. 20.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Απριλίου 1997 για το διορισμό αναπληρωματικού μέλους της Επιτροπής των Περιφερειών (97/254/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

τις αποφάσεις του Συμβουλίου 94/65/ΕΚ της 26ης Ιανουαρίου 1994 (1) και 95/15/ΕΚ της 23ης Ιανουαρίου 1995 (2) για διορισμό των μελών της Επιτροπής των Περιφερειών,

Εκτιμώντας ότι, με την παραίτηση του κ. Jesϊs Pedroche Nieto, που γνωστοποιήθηκε στο Συμβούλιο στις 26 Μαρτίου 1997, έχει κενωθεί μία θέση αναπληρωματικού μέλους της επιτροπής,

έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Carmen Alvarez-Arenas Cisneros διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Jesϊs Pedroche Nieto, και για το υπόλοιπο της θητείας της, δηλαδή έως τις 25 Ιανουαρίου 1998.

Λουξεμβούργο, 14 Απριλίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ αριθ. L 31 της 4. 2. 1994, σ. 29.

(2) ΕΕ αριθ. L 25 της 2. 2. 1995, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Απριλίου 1997 για ορισμένα μέτρα προστασίας όσον αφορά ορισμένα αλιευτικά προϊόντα καταγωγής Κένυα (Κείμενο που παρουσιάζει ενδιαφέρον για τον ΕΟΧ) (97/272/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών που αφορούν την οργάνωση των κτηνιατρικών ελέγχων για τα προϊόντα προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία με την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η παρουσία της σαλμονέλας διαπιστώθηκε επανειλημμένα στα δίχτυα αλιείας της πέρκας του Νείλου, καταγωγής Κένυα, κατά την εισαγωγή της στην Κοινότητα 7

ότι η παρουσία της σαλμονέλας μπορεί να αποτελεί σοβαρό κίνδυνο για τη δημόσια υγεία 7 ότι πρέπει να θεσπιστούν ταχύτατα σε κοινοτικό επίπεδο, τα αναγκαία μέτρα προστασίας 7

ότι, εν αναμονή της εφαρμογής από τις αρμόδιες αρχές της Κένυα, των προληπτικών υγειονομικών μέτρων, κατά της μόλυνσης των διχτυών αλιείας της πέρκας του Νείλου, και της επιτόπιας επιθεώρησης από τους εμπειρογνώμονες της Επιτροπής για να διαπιστωθεί η ορθή εφαρμογή των εν λόγω μέτρων, πρέπει να υποβληθούν τα δίχτυα αλιείας της πέρκας του Νείλου, καταγωγής Κένυα, σε συστηματική έρευνα για τη σαλμονέλα κατά την εισαγωγή τους 7

ότι σύμφωνα με τις διατάξεις του άρθρου 4 παράγραφος 7 της οδηγίας 90/675/ΕΟΚ, όλα τα έξοδα που συνεπάγεται η έρευνα για τη σαλμονέλα επιβαρύνουν τον αποστολέα, τον παραλήπτη ή τον εντολοδόχο τους, χωρίς αποζημίωση του κράτους μέλους που έχει πραγματοποιήσει τον έλεγχο 7

ότι το εν λόγω μέτρο πρέπει να διατηρεί μεταβατικό χαρακτήρα εν αναμονή μιας απόφασης που καθορίζει τους ειδικούς όρους εισαγωγής των αλιευτικών προϊόντων καταγωγής Κένυα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση εφαρμόζεται στους εκσπλαχνισμένους ή όχι ιχθείς, στα φιλέτα, στα δίχτυα, στα τεμάχια και στην πολτοποιημένη σάρκα της πέρκας του Νείλου (Lates niloticus), νωπής ή κατεψυγμένης, καταγωγής Κένυα.

Άρθρο 2

Τα κράτη μέλη υποβάλλουν κάθε παρτίδα των προϊόντων που αναφέρονται στο άρθρο 1 σε έρευνα για τη σαλμονέλα, σύμφωνα με το κατάλληλο σχέδιο δειγματοληψίας, κατά την εισαγωγή τους στο έδαφος της Κοινότητας.

Άρθρο 3

Τα κράτη μέλη δεν επιτρέπουν την εισαγωγή στο έδαφός τους, ή την εξαγωγή προς ένα άλλο κράτος μέλος των προϊόντων που αναφέρονται στο άρθρο 1, παρά μόνο όταν το αποτέλεσμα της έρευνας που αναφέρεται στο άρθρο 2 αποδεικνύει ότι δεν υπάρχει σαλμονέλα.

Άρθρο 4

Όλα τα έξοδα που συνεπάγεται η εφαρμογή της παρούσας απόφασης επιβαρύνουν τον αποστολέα, τον παραλήπτη ή τον εντολοδόχο τους.

Άρθρο 5

Η παρούσα απόφαση ισχύει έως τις 30 Ιουνίου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 4 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1997 για τροποποίηση της απόφασης 92/452/ΕΟΚ της Επιτροπής για την κατάρτιση καταλόγων ομάδων συλλογής εμβρύων και ομάδων παραγωγής εμβρύων οι οποίες είναι εγκεκριμένες σε τρίτες χώρες για εξαγωγή εμβρύων βοοειδών προς την Κοινότητα (Κείμενο που παρουσιάζει ενδιαφέρον για τον ΕΟΧ) (97/249/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, περί ζωοϋγειονομικών όρων οι οποίοι διέπουν το ενδοκοινοτικό εμπόριο και τις εισαγωγές από τρίτες χώρες εμβρύων οικοσίτων ζώων του βοείου είδους (1), όπως τροποποιήθηκε τελευταία από την οδηγία 94/113/ΕΚ (2), και ιδίως το άρθρο 8 παράγραφος 1,

Εκτιμώντας:

ότι η απόφαση 92/452/ΕΟΚ της Επιτροπής (3), όπως τροποποιήθηκε τελευταία από την απόφαση 96/104/ΕΚ (4), ορίζει κατάλογο ομάδων συλλογής εμβρύων και ομάδων παραγωγής εμβρύων οι οποίες είναι εγκεκριμένες σε τρίτες χώρες για εξαγωγή εμβρύων βοοειδών προς την Κοινότητα 7

ότι οι αρμόδιες αρχές των Ηνωμένων Πολιτειών της Αμερικής έχουν γνωστοποιήσει τροποποιήσεις που έχουν επιφέρει στον κατάλογό τους σχετικά με τις ομάδες συλλογής εμβρύων 7 ότι η Επιτροπή έλαβε εγγυήσεις όσον αφορά τη συμμόρφωση με τις απαιτήσεις που καθορίζονται στο άρθρο 8 της οδηγίας 89/556/ΕΟΚ 7

ότι είναι πλέον αναγκαίο να τροποποιηθεί ο κατάλογος των εγκεκριμένων ομάδων όσον αφορά τις Ηνωμένες Πολιτείες της Αμερικής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 3 του παραρτήματος της απόφασης 92/452/ΕΟΚ, όσον αφορά τις Ηνωμένες Πολιτείες της Αμερικής:

α) προστίθενται οι ακόλουθες ομάδες:

>ΘΕΣΗ ΠΗΝΑΚΑ>

β) απαλείφεται η ακόλουθη ομάδα:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 19. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 250 της 29. 8. 1992, σ. 40.

(4) ΕΕ αριθ. L 36 της 6. 2. 1997, σ. 31.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιανουαρίου 1997 για την αντικατάσταση ενός τακτικού μέλους της Συμβουλευτικής Επιτροπής για την κατάρτιση των φαρμακοποιών (97/C 36/06)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη την απόφαση 85/434/ΕΟΚ του Συμβουλίου, της 16ης Σεπτεμβρίου 1985, για τη σύσταση συμβουλευτικής επιτροπής για την κατάρτιση των φαρμακοποιών (1), ιδίως δε τα άρθρα 3 και 4,

Εκτιμώντας:

ότι με την απόφαση της 23ης Ιουλίου 1996 (2), το Συμβούλιο διόρισε την κα Kirsten PERMIN τακτικό μέλος, για την περίοδο που λήγει στις 22 Ιουλίου 1999 7

ότι η δανική κυβέρνηση όρισε την κα Karina STAVNSBJERG εις αντικατάσταση της κας Kirsten PERMIN,

ΑΠΟΦΑΣΙΖΕΙ:

Άρθρο 1

Η κα Karina STAVNSBJERG διορίζεται τακτικό μέλος της συμβουλευτικής επιτροπής για την κατάρτιση των φαρμακοποιών σε αντικατάσταση της κας Kirsten PERMIN για το υπόλοιπο της θητείας της, δηλαδή έως τις 22 Ιουλίου 1999.

Βρυξέλλες, 20 Ιανουαρίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ αριθ. L 253 της 24. 9. 1985, σ. 43.

(2) ΕΕ αριθ. C 293 της 17. 8. 1996, σ. 5.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 για το διορισμό μέλους της Οικονομικής και Κοινωνικής Επιτροπής (97/96/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ίδρυση της Ευρωπαϊκής Κοινότητας, και ιδίως το άρθρο 195,

τη συνθήκη για την Ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,

την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 μέχρι τις 20 Σεπτεμβρίου 1998 (1),

Επειδή, με την παραίτηση του κ. Camille Giacomelli που γνωστοποιήθηκε στο Συμβούλιο στις 3 Ιουνίου 1996, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υποβλήθηκαν από την κυβέρνηση του Λουξεμβούργου στις 11 Νοεμβρίου 1996,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Lucien Jung διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Camille Giacomelli και για το υπόλοιπο της θητείας του, δηλαδή έως τις 20 Σεπτεμβρίου 1998.

Βρυξέλλες, 27 Ιανουαρίου 1997.

Για το Συμβούλιο

Ο Πρόεδρος

G. ZALM

(1) ΕΕ αριθ. L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Δεκεμβρίου 1996 για κατάργηση της απόφασης 96/489/ΕΚ σχετικά με τη χρηματοδοτική συμμετοχή της Κοινότητας όσον αφορά την εφαρμογή ορισμένων μέτρων για την καταπολέμηση του αφθώδους πυρετού στην Ομοσπονδιακή Δημοκρατία της Γιουγκοσλαβίας (Κείμενο που παρουσιάζει ενδιαφέρον για τον ΕΟΧ) (97/2/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 13,

Εκτιμώντας:

ότι, κατόπιν κοινοποίησης της Ομοσπονδιακής Δημοκρατίας της Γιουγκοσλαβίας σχετικά με την εμφάνιση κρουσμάτων αφθώδους πυρετού, εγκρίθηκε, με την απόφαση 96/489/ΕΚ της Επιτροπής (3), η χρηματοδοτική συμμετοχή της Κοινότητας για την εφαρμογή ορισμένων μέτρων καταπολέμησης του αφθώδους πυρετού στην εν λόγω χώρα 7

ότι τα μέτρα αυτά περιλάμβαναν τόσο το να τεθούν στη διάθεση των αρχών της Ομοσπονδιακής Δημοκρατίας της Γιουγκοσλαβίας οι δόσεις εμβολίων όσο και την κάλυψη μέρους των εξόδων που συνδέονται με την πραγματοποίηση των ενεργειών εμβολιασμού 7

ότι οι αρχές της Ομοσπονδιακής Δημοκρατίας της Γιουγκοσλαβίας έχουν λάβει μέτρα εξάλειψης της νόσου 7 ότι τα μέτρα αυτά περιλάμβαναν τη λήψη δειγμάτων για την επιβεβαίωση της παρουσίας της νόσου 7

ότι η εξέταση των δειγμάτων στο παγκόσμιο εργαστήριο αναφοράς στο Pirbright (Ηνωμένο Βασίλειο) δεν μπόρεσε να επιβεβαιώσει την παρουσία του αφθώδους πυρετού 7

ότι δεν αναφέρθηκε η εμφάνιση νέων κρουσμάτων μετά τις 2 Αυγούστου 1996 7

ότι οι αρμόδιες αρχές της Ομοσπονδιακής Δημοκρατίας της Γιουγκοσλαβίας αποφάσισαν επομένως να μην προβούν στους εμβολιασμούς 7

ότι, συνεπώς, θα πρέπει να καταργηθεί η απόφαση 96/489/ΕΚ 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/489/ΕΚ καταργείται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 200 της 9. 8. 1996, σ. 29.
Διορθωτικό στην απόφαση 97/221/ΕΚ της Επιτροπής, της 28ης Φεβρουαρίου 1997, για τον καθορισμό όρων υγείας των ζώων και υποδειγμάτων κτηνιατρικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες και για την κατάργηση της απόφασης 91/449/ΕΟΚ (Επίσημη Εφημερίδα των Ευρωπαϊκών Κοινοτήτων L 89 της 4ης Απριλίου 1997)

Σελίδα 37, παράρτημα σημείο IV.2.α) πρώτη και τρίτη περίπτωση τελευταία γραμμή:

αντί: «. . . απόφαση 97/222/ΕΟΚ . . .»,

διάβαζε: «. . . απόφαση . . ./. . ./ΕΚ . . .».
31997D0806R(01)

ΔΙΟΡΘΩΤΙΚΟ Α : - 97/806/ΕΚ: Απόφαση της Επιτροπής της 26ης Νοεμβρίου 1997 για τη λήψη ορισμένων προστατευτικών μέτρων που αφορούν ορισμένα αλιευτικά προϊόντα καταγωγής Τουρκίας (Κείμενο που παρουσιάζει ενδιαφέρον για τον ΕΟΧ)



Επίσημη Εφημερίδα αριθ. L 028 της 04/02/1998 σ. 0046
Διορθωτικό στην απόφαση 97/334/ΕΚ της Επιτροπής, της 28ης Μαΐου 1997, για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Ινδίας (Επίσημη Εφημερίδα των Ευρωπαϊκών Κοινοτήτων αριθ. L 139 της 30ής Μαΐου 1997)

Σελίδα 44 το άρθρο 3 διαβάζεται ως εξής:

«Άρθρο 3

Τα κράτη μέλη υποβάλλουν, με τη χρήση κατάλληλων προγραμμάτων δειγματοληψίας και μεθόδων ανίχνευσης, κάθε αποστολή κατεψυγμένων ή μεταποιημένων οστρακοδέρμων και κεφαλοπόδων καταγωγής Ινδίας σε μικροβιολογική δοκιμασία προκειμένου να διαπιστωθεί ότι τα σχετικά προϊόντα δεν παρουσιάζουν κίνδυνο για την ανθρώπινη υγεία. Η δοκιμασία αυτή πρέπει να διενεργείται με σκοπό την ανίχνευση της παρουσίας σαλμονέλας και Vibrio spp.»
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Μαΐου 1996 για τη σύναψη διοικητικών διακανονισμών κατά τις συναλλαγές κλωστοϋφαντουργικών προϊόντων μεταξύ της Ευρωπαϊκής Κοινότητας και ορισμένων μελών του Διεθνούς Οργανισμού Εμπορίου (96/415/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 από κοινού με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε διοικητικούς διακανονισμούς περί εμπορίου κλωστοϋφαντουργικών, υπό μορφήν συμφωνηθέντων πρακτικών ή ανταλλαγής επιστολών, με ορισμένα μέλη του Παγκοσμίου Οργανισμού Εμπορίου οι οποίοι, ως «διοικητικές διατάξεις» κατά την έννοια του άρθρου 2 παράγραφος 17 της συμφωνίας του ΠΟΕ, εμπεριέχουν τις οικείες διατάξεις των προηγουμένων διμερών συμφωνιών περί εμπορίου κλωστοϋφαντουργικών, στα πλαίσια της συμφωνίας πολυινών 7

ότι πρέπει να εγκριθούν οι εν λόγω διοικητικοί διακανονισμοί,

ΑΠΟΦΑΣΙΖΕΙ:

Άρθρο 1

Οι διοικητικοί διακανονισμοί περί εμπορίου κλωστοϋφαντουργικών μεταξύ της Ευρωπαϊκής Κοινότητας και των τρίτων χωρών που απαριθμούνται στο παράρτημα της παρούσας απόφασης, εγκρίνονται εξ ονόματος της Κοινότητας.

Το κείμενο των εν λόγω διοικητικών διακανονισμών επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τους διοικητικούς διακανονισμούς που αναφέρονται στο άρθρο 1 δεσμεύοντας την Κοινότητα.

Βρυξέλλες, 28 Μαΐου 1996.

Για το Συμβούλιο

Ο Πρόεδρος

R. SERRI

ΠΑΡΑΡΤΗΜΑ

Κατάλογος χωρών

Αργεντινή

Μπαγκλαντές

Χονγκ Κονγκ

Ινδία

Ινδονησία

Μακάο

Μαλαισία

Πακιστάν

Περού

Φιλιππίνες

Σιγκαπούρη

Νότιος Κορέα

Σρι Λάνκα

Ταϊλάνδη
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαρτίου 1996 για την τροποποίηση της απόφασης 93/437/ΕΟΚ περί καθορισμού των ειδικών όρων εισαγωγής αλιευτικών προϊόντων καταγωγής Αργεντινής (Κείμενο που παρουσιάζει ενδιαφέρον για τον ΕΟΧ) (96/262/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από την Αργεντινή εγκαταστάσεων και σκαφών-εργοστασίων για την εισαγωγή αλιευτικών προϊόντων στην Κοινότητα θεσπίστηκε στην απόφαση 93/437/ΕΟΚ της Κοινότητας (2), όπως τροποποιήθηκε τελευταία από την απόφαση 96/31/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Αργεντινής 7

ότι η αρμόδια αρχή της Αργεντινής διαβίβασε ένα νέο κατάλογο στον οποίο προστίθενται 12 εγκαταστάσεις και 23 σκάφη-εργοστάσια και διαγράφονται 6 εγκαταστάσεις και 19 σκάφη-εργοστάσια 7

ότι συνεπώς είναι αναγκαίο να τροποποιηθεί ο κατάλογος των εγκεκριμένων εγκαταστάσεων και σκαφών-εργοστασίων 7

ότι τα μέτρα που προβλέπονται από την παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (4),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 93/437/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 202 της 12. 8. 1993, σ. 42.

(3) ΕΕ αριθ. L 9 της 12. 1. 1996, σ. 6.

(4) ΕΕ αριθ. L 8 της 11. 1. 1990, σ. 70.

ΠΑΡΑΡΤΗΜΑ

«ΠΑΡΑΡΤΗΜΑ Β

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας σχετικά με το εμπόριο ορισμένων προϊόντων χάλυβα για την περίοδο από 1ης Ιανουαρίου έως 30 Ιουνίου 1997 (96/754/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

Μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,

Εκτιμώντας ότι η Επιτροπή ολοκλήρωσε τη διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997,

ΑΠΟΦΑΣΙΖΕΙ:

Άρθρο μόνο

1. Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997.

2. Το κείμενο της παρούσας συμφωνίας (1) επισυνάπτεται στην παρούσα απόφαση.

Βρυξέλλες, 17 Δεκεμβρίου 1996.

Για την Επιτροπή

Leon BRITTAN

Αντιπρόεδρος

(1) Βλέπε σελίδα 89 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Νοεμβρίου 1996 σχετικά με τη σύναψη, εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Καζακστάν, αφετέρου (96/665/Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

Εκτιμώντας:

ότι εν αναμονή της έναρξης ισχύος της συμφωνίας εταιρεικής σχέσης και συνεργασίας που υπεγράφη στις Βρυξέλλες, στις 23 Ιανουαρίου 1995, πρέπει να εγκριθεί η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Καζακστάν, αφετέρου, που υπεγράφη στις Βρυξέλλες στις 5 Δεκεμβρίου 1995 7 ότι η σύναψη της ενδιάμεσης συμφωνίας είναι αναγκαία για να επιτευχθούν οι στόχοι της Κοινότητας που καθορίζονται κυρίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προβλέπει όλες τις περιπτώσεις που καλύπτει η παρούσα απόφαση 7

Μετά από διαβούλευση με τη συμβουλευτική επιτροπή και με τη σύμφωνη γνώμη του Συμβουλίου, που δόθηκε στις 13 Μαΐου 1996,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ενδιάμεση συμφωνία περί εμπορίου και εμπορικών θεμάτων, μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Καζακστάν, αφετέρου, καθώς και το πρωτόκολλο και οι δηλώσεις, εγκρίνονται, εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Τα κείμενα αυτά επισυνάπτονται στην παρούσα απόφαση (1).

Άρθρο 2

Ο Πρόεδρος της Επιτροπής εφαρμόζει τη διαδικασία γνωστοποίησης που προβλέπεται στο άρθρο 33 της ενδιάμεσης συμφωνίας εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

Βρυξέλλες, 15 Νοεμβρίου 1996.

Για την Επιτροπή

Ο Πρόεδρος

Jacques SANTER

(1) ΕΕ αριθ. L 147 της 20. 6. 1996, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Απριλίου 1996 για το διορισμό τακτικού μέλους της συμβουλευτικής επιτροπής για τον κατάρτιση των μαιών (96/C 136/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

την απόφαση 80/156/ΕΟΚ του Συμβουλίου, της 21ης Ιανουαρίου 1980, για τη σύσταση συμβουλευτικής επιτροπής για την κατάρτιση των μαιών (1), και ιδίως τα άρθρα 3 και 4,

Εκτιμώντας:

ότι, με την απόφασή του της 23ης Οκτωβρίου 1995 (2), το Συμβούλιο διόρισε την ιατρό κα Michθle BRUAIRE ως τακτικό μέλος της συμβουλευτικής επιτροπής για περίοδο που λήγει στις 22 Οκτωβρίου 1998 7

ότι η γαλλική κυβέρνηση διόρισε τον ιατρό κ. Pierre BOTREAU-ROUSSEL σε αντικατάσταση της ιατρού κας Michθle BRUAIRE.

ΑΠΟΦΑΣΙΖΕΙ:

Άρθρο μόνο

Ο ιατρός κ. Pierre BOTREAU-ROUSSEL διορίζεται τακτικό μέλος της συμβουλευτικής επιτροπής για την κατάρτιση των μαιών, σε αντικατάσταση της ιατρού κας Michθle BRUAIRE και για το υπόλοιπο της θητείας της που λήγει στις 22 Οκτωβρίου 1998.

Λουξεμβούργο, 22 Απριλίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. L 33 της 11. 2. 1980, σ. 13.

(2) ΕΕ αριθ. C 292 της 7. 11. 1995, σ. 2.